stanford-oval/wikipedia huggingface dataset:
ג'ף ברידג'ס
הערות שוליים

↑  אמיר רותם, קולנוע - נשף הפרידה של הנוסטאלגיה - טאקר, האיש והחלום, כל העיר, 21 באוקטובר 1988
↑  חגי לוי, שני אחים ופייפר - ״נערי בייקר המופלאים״ - קולנוע לימור, אורלי, ת״א, חדשות, 22 במרץ 1990
↑  100 Essential Male Film Performances: Jeff Bridges, Fearless, באתר PopMatters
↑  אורי קליין, שיגעון רומנטי בנוסח הניו-אייג', באתר הארץ, 1 בינואר 2002
↑  אורי קליין, מרפאים את אמריקה, באתר הארץ, 5 בנובמבר 2003
↑  נרי ליבנה, על ג'ף ברידג'ס וחנה לסלאו, באתר הארץ, 22 ביולי 2010
↑  אורון שמיר, עכבר העיר, אומץ אמיתי: עוד יצירת מופת של האחים כהן, באתר הארץ, 16 בפברואר 2011
↑  אורי קליין, הסרט "אומץ אמיתי": מדוע האחים כהן בחרו לעשות דווקא מערבון "סתמי"?, באתר הארץ, 22 בפברואר 2011
| --- | --- |
בקרת זהויות :  NLI: 987007429176305171  PLWABN: 9810578489505606  BIBSYS: 90910652  BNE: XX1018619  BnF: cb13930065b (data)  CANTIC: a11091794  GND: 122432126  ISNI: 0000 0001 1085 4948  LCCN: n86143618  LNB: 000242989  MusicBrainz: bc4e546e-8604-4724-9d6b-bbec6a5b5ff7  NKC: jo2002108529  NLA: 35989092  NLK: KAC2020K2202  NTA: 071066748  PIC: 280326  RERO: 02-A009442661  SELIBR: 246579  SNAC: w6nz9481  SUDOC: 059573694  VIAF: 116673085   WorldCat (עם VIAF): 116673085
אנתוני ג'ושוע

אנתוני ג'ושוע (באנגלית: Anthony Joshua; נולד ב-15 באוקטובר 1989) הוא מתאגרף בריטי, אלוף העולם לשעבר במשקל כבד והאלוף האולימפי (אולימפיאדת לונדון 2012).
ביוגרפיה

ג'ושוע נולד בווטפורד שבאנגליה, בן להורים ממוצא ניגרי. הוא גדל באנגליה ובניגריה. כנער הסתבך בתגרות וב-2008 נעצר וחויב בענידת אזיקים אלקטרוניים למשך שנה. בגיל 17 עבר ללונדון ולאחר מספר חודשים החל להתאמן באגרוף. זכה להצלחה מהירה ונכלל בסגל נבחרת בריטניה באגרוף. במרץ 2011 נעצר על אחזקת קנאביס מתוך כוונה לסחור בו והושעה מהנבחרת. הוא הורשע ונגזר עליו עונש שנה של עבודות שירות. בהמשך השנה זכה באליפות בריטניה למתאגרפים חובבנים, הוא התחרה גם באליפות אירופה ובאליפות העולם בה גבר על האלוף המכהן והאלוף האולימפי רוברטו קאמרלה, בטרם הפסיד בגמר וזכה במדליית כסף.
באולימפיאדת לונדון (2012) זכה במדליית זהב בקטגוריית משקל סופר כבד. הצלחתו זיכתה אותו בתואר חבר במסדר האימפריה הבריטית.
באוקטובר 2013 ערך את הופעת הבכורה שלו בזירה כמקצוען וניצח את יריבו בנוקאאוט טכני בסיבוב הראשון. באוקטובר 2014 זכה באליפות העולם של ה-WBC. ב-2015 זכה באליפות בריטניה באגרוף. בפברואר 2016 זכה באליפות העולם של התאחדות ה-IBF, לאחר שגבר בנוקאאוט על האלוף המכהן צ'ארלס מרטין. באפריל 2017 גבר על ולדימיר קליצ'קו וזכה באליפות העולם של התאחדות IBO. במרץ 2018, ניצח את ג'וזף פארקר הניו זילנדי, לראשונה בקריירה המקצוענית שלו לא בנוקאאוט, וזכה באליפות העולם של ה-WBO. במאי 2019 הפסיד בנוקאאוט טכני בסיבוב השביעי למתאגרף האמריקאי-מקסיקני אנדי רואיס, אף על פי שהיה פייבוריט ברור לפני הקרב. בדצמבר 2019 גבר על רואיס בנקודות והחזיר לעצמו את תאריו. בדצמבר 2020 שמר על תאריו לאחר ניצחון על קובראט פולב. בספטמבר 2021 נוצח בנקודות על ידי אלכסנדר אוסיק והפסיד את תאריו. הוא הפסיד לאוסיק גם בקרב חוזר בנערך באוגוסט 2022. מאזנו כמקצוען הוא 24–3.
ג'ושוע אב לבן שנולד ב-2015.
הקוסם מארץ עוץ

ערך זה עוסק בספר הראשון בסדרת ספרי עוץ. אם התכוונתם למשמעויות נוספות, ראו .
| --- | --- |

 מידע כללי
 מאת:  ליימן פרנק באום
 איורים:  ויליאם וולאס דנסלו 
 שפת המקור:  אנגלית
 סוגה:  פנטזיה ספרות ילדים
 נושא:  יתמות 
 מקום התרחשות:  קנזס, ארץ עוץ 
 הוצאה
 הוצאה:  ג'ורג' מ. היל
 תאריך הוצאה:  1900
 מספר עמודים:  259
 מהדורות נוספות
 תאריך מהדורה מוערת:  "הקוסם מארץ עוץ", אריה ניר הוצאה לאור, 2006 - העיר: מייקל פטריק הרן, תרגמה והוסיפה הערות: גילי בר-הלל סמו
 סדרה
 הספר הבא:  ארץ עוץ המופלאה
 
הקוסם מארץ עוץ (באנגלית: The Wonderful Wizard of Oz, "הקוסם המופלא מעוֹז") הוא ספר ילדים, הראשון שנכתב בסדרת ספרי עוץ, מאת ליימן פרנק באום. הספר, המשתייך לסוגת הפנטזיה, יצא לאור לראשונה בשנת 1900.
הספר זכה לפופולריות רבה מיד עם צאתו, וזכה ל-13 ספרי המשך שנכתבו על ידי המחבר, ועוד עשרות ספרים נוספים שנכתבו על ידי מחברים אחרים - בסך הכול מדובר ב-43 ספרים רשמיים ועוד מספר ספרים בלתי רשמיים. הוא עובד פעמים רבות לתיאטרון, לטלוויזיה ולקולנוע. העיבוד המפורסם ביותר הוא הסרט המוזיקלי מ-1939, הקוסם מארץ עוץ.
אירועים מרכזיים

הסופה המביאה את דורותי אל ארץ עוץ.
דורותי נפגשת עם המכשפה מהצפון ויוצאת למסע לקוסם.
דורותי מצילה את הדחליל, והוא מתלווה אליה למסע כדי לקבל שכל.
דורותי שומעת על קורות הדחליל, והם מתיידדים.
דורותי משמנת את איש הפח, ובכך מצילה אותו, והוא מתלווה אליה למסע כדי לקבל לב.
דורותי וחבריה ממשיכים ביער, וניצלים מבני הכלאיים של דוב ונמר.
דורותי וחבריה עוברים בבטחה שדה פרגים מסוכן.
דורותי וחבריה מצילים את מלכת העכברים.
דורותי וחבריה נפגשים עם שומר קריית האזמרגד.
דורותי וחבריה מגיעים לקריית האזמרגד.
הקוסם עוץ שולח את דורותי וחבריה להרוג את המכשפה המרשעת מן המערב בתמורה לרצונותיהם.
דורותי הורגת את המכשפה הרעה.
דורותי וחבריה ניצלים מקופים בעלי כנפיים.
דורותי וחבריה מגלים שהקוסם עוץ הוא נוכל.
דורותי וחבריה מגלים את הטכניקות של הקוסם.
הקוסם עוץ עוזר לדורותי לבנות כדור פורח. כשהטיסה מתחילה הכלב טוטו בורח מהכדור, ומאלץ את דורותי לרדוף אחריו.
דורותי יוצאת למסע אל גלינדה הקוסמת.
דורותי מגיעה לארץ החרסינה העדינה.
האריה הפחדן הופך להיות מלך החיות.
דורותי מגיעה לארץ המרבעים.
דורותי נפגשת עם גלינדה, שמחזירה אותה לקנזס.
דורותי מגיעה לביתה, לדודה ולדודתה.
הדמויות הראשיות

דורותי גייל – הדמות הראשית. ילדה יתומה המתגוררת בחווה בקנזס יחד עם דודתה, דודה וכלבה טוטו.
הדחליל – דחליל עשוי קש המסוגל לנוע ולדבר. לאחר שהדחליל פוגש בדורותי היא עוזרת להוריד אותו מהעמוד עליו היה תלוי בשדה תירס על מנת להפחיד עורבים ללא הצלחה יתרה. הדחליל מצטרף לדורותי בדרכה לקוסם על מנת לבקש מהקוסם מוח.
איש-הפח – לאחר שהוא פוגש בדורותי היא עוזרת לשמן את ציריו לאחר שסיפר לה שציריו החלידו ובשל כך הוא נאלץ לעמוד באותה התנוחה עד עכשיו. איש הפח מצטרף לדורותי בדרכה לקוסם במטרה לבקש מהקוסם לב.
האריה הפחדן - הפגם העיקרי שלו הוא שהוא מפחד כל הזמן. האריה הפחדן מצטרף לדורותי בדרכה לקוסם במטרה לקבל אומץ לב.
הקוסם – השליט של ארץ עוץ. מתגורר בעיר האזמרגד אשר ממוקמת במרכז ארץ עוץ.
המכשפה המרשעת מן המזרח - מכשפה מרשעת אשר מתגוררת בארץ המנצ'קינים הכחולה הנמצאת במזרח ארץ עוץ. לאחר שדורותי מגיעה לארץ עוץ, ביתה של דורותי נופל מהשמים על המכשפה והורג אותה במקום.
המכשפה המרשעת מן המערב - מכשפה מרשעת אשר מתגוררת בארץ הווינקים הצהובה הנמצאת במערב ארץ עוץ.
הקוסמת הטובה מן הצפון – מופיעה לראשונה לאחר שדורותי מגיעה לארץ עוץ. מעניקה לדורותי את נעלי הכסף ונותנת לה נשיקה אשר תגן על דורותי לאורך מסעה. מתגוררת בארץ הגיליקינים הסגולה.
גלינדה הקוסמת הטובה מן הדרום – היא הקוסמת האמיתית, היא מלמדת את דורותי בסוף הספר כיצד להשתמש בנעלי הכסף על מנת לחזור הביתה. מתגוררת בארץ הקוואדלינגים האדומה.
טוטו - כלבה של דורותי, כלב שחור מגזע קאירן טרייר.
פרשנויות פוליטיות

הדעה הרווחת בקרב החוקרים היא שסיפור הקוסם מארץ עוץ אינו משל פוליטי, ואף מייקל פטריק הרן (מחבר הנוסח המוער), קתרין רוג'רס (ביוגרפית) ועוד רבים אחרים מסכימים עם דעה זו. הקונצנזוס הוא שמטרתו של באום הייתה אך ורק לגרום הנאה לקוראיו, על ידי כתיבת סיפור הרפתקאות. באום עצמו מעולם לא טען שהייתה לו כוונה לכתוב משל פוליטי, ומשפחתו הכחישה טענות כאלו שהועלו לאחר מותו.
בשנות האלפיים עלו דעות הגורסות שסיפור הקוסם מארץ עוץ והדמויות המופיעות בו לא היו רק פרי דמיונו של באום אלא נושאים שבהם עסקה החברה האמריקאית בסוף המאה ה-19, במיוחד בשנים 1890–1900 בהן יצא הספר לאור. בירחונים מאותה תקופה ניתן לראות תמונות ובהן מוטיבים דומים לאלו שמופיעים בספר. ידוע כי פרנק באום וגם מאייר הספר ויליאם דנסלאו היו בעלי מעורבות פוליטית בארצם, ולכן קיימת אפשרות שהם השתמשו בספר הילדים ככלי להעביר את מחשבותיהם על המתרחש באמריקה.
כל הספרים בסדרת ספרי עוץ

בסדרה יצאו 14 ספרים על ידי באום, ועוד 26 ספרים על ידי סופרים שונים:
הקוסם המופלא מארץ עוץ (1900. תר' ימימה אבידר-טשרנוביץ, 1943; צבי רין, 1946; אליעזר כרמי, 1974; בשמת אבן-זהר, 1980; אוריאל אופק, 1988; יובל ווליס 2000; זיו בר-אור, 2001; גילי בר-הלל, 2006)
ארץ עוץ המופלאה (1904. תר' חנן פלד, 1998; גילי בר-הלל, 2013)
עוצמה מעוץ (גילי בר-הלל, 2014)
דורותי והקוסם בארץ עוץ (גילי בר-הלל, 2014)
הדרך לעוץ (גילי בר הלל, 2015)
עיר האזמרגד של ארץ עוץ (גילי בר הלל, 2017)
נערת הטלאים מעוץ (גילי בר הלל, 2019)
טיק-טוק מארץ עוץ (גילי בר הלל, 2021)
הדחליל מארץ עוץ
רינקיטינק בארץ עוץ
הנסיכה האבודה של ארץ עוץ
איש הפח מארץ עוץ
הקסם של ארץ עוץ
גלינדה מארץ עוץ
הספר המלכותי של ארץ עוץ
קאבומפו בארץ עוץ
האריה הפחדן מארץ עוץ
גראמפה בארץ עוץ
המלך האבוד של ארץ עוץ
הנמר הרעב מארץ עוץ
מלך הגמדים מארץ עוץ
הסוס הענקי מארץ עוץ
ג'ק ראש-דלעת מארץ עוץ
האביר הצהוב מארץ עוץ
פיראטים בארץ עוץ
הנסיך הסגול מארץ עוץ
אוג'ו בארץ עוץ
ספידי בארץ עוץ
סוס המשאלות מארץ עוץ
קפטן סולט בארץ עוץ
האנדי מאנדי בארץ עוץ
הנסיכה הכסופה מארץ עוץ
עוצופלאניה עם הקוסם מארץ עוץ
עיר התעלומות של ארץ עוץ
הסקלוואגונים מארץ עוץ
באקי בר-המזל בארץ עוץ
המימיקות הקסומות בארץ עוץ
האיש הפרוע מארץ עוץ
העמק הנסתר של ארץ עוץ
סחרחרת בארץ עוץ
סרטים וסדרות טלוויזיה

לאור ההצלחה הרבה של סדרת הספרים הופיעו במשך מאה השנים האחרונות סרטים וסדרות טלוויזיה המבוססות על סיפור הקוסם מארץ עוץ.
סרטים וסדרות טלוויזיה > הקוסם מארץ עוץ 1939

"הקוסם מארץ עוץ" (באנגלית: The Wizard of Oz) הוא סרט מוזיקלי משנת 1939 בכיכובה של ג'ודי גארלנד. למרות הדעה הרווחת, הסרט לא היה הראשון בתקופתו שהוקרן בצבע, אולם אפקט הצבע נוצל היטב בסרט: פרק שהותה של דורותי בקנזס צולם בשחור-לבן, ואילו משדורותי הגיעה לארץ עוץ, ארץ האגדות והמכשפות, הופיעה בצבע.
סרטים וסדרות טלוויזיה > הקוסם 1978

"הקוסם" (באנגלית: The Wiz) הוא סרט מוזיקלי של סרטי יוניברסל משנת 1978 בכיכובם של צוות שחקנים שכולם אפרו-אמריקאים, ובהם: דיאנה רוס, מייקל ג'קסון וריצ'רד פריור. בגרסה קולנועית זו, דורותי לא מתגוררת בקנזס, אלא בשכונת הארלם שבניו יורק.
סרטים וסדרות טלוויזיה > הקוסם מארץ עוץ 1986

הקוסם מארץ עוץ (ביפנית: オズの魔法使い, באנגלית: The Wonderful Wizard of Oz) היא סדרת אנימה יפנית המבוססת על ארבעה מספרי סדרת עוץ המקוריים מאת ליימן פרנק באום. הסדרה בת 52 הפרקים הופקה לטלוויזיה ב-1986 ומרחיבה מעבר לסיפור המקורי כולל את ההתרחשויות אשר קרו לאחר שדורותי עזבה את ארץ עוץ. הסדרה אשר שודרה בארץ בערוץ הראשון בסוף שנות השמונים ובשידורים חוזרים רבים לאורך השנים זכתה לפופולריות רבה במשך כל השנים בקרב ילדי ישראל.
סרטים וסדרות טלוויזיה > אבודים בעוץ 2015

אבודים בעוץ (באנגלית: Lost in Oz) היא סדרת הנפשה אמריקאית לכל המשפחה מסוגת פנטזיה והרפתקאות. הסדרה בת 26 פרקים הופקה על ידי אולפני אמזון.
סרטים וסדרות טלוויזיה > סרטים וסדרות נוספים

הקוסם המופלא מארץ עוץ – סרט משנת 1910, הסרט הראשון שמבוסס על הסיפור
הקוסם מארץ עוץ – סרט משנת 1925 שנעשה על ידי הבמאי לארי סימון
בחזרה לארץ עוץ – סרט אנימציה משנת 1972, שהיה להמשך הרשמי של הסרט של חברת MGM משנת 1939 ומציג את עלילת הספר השני בסדרה
הקוסם מארץ עוץ – סרט משנת 1976 שלא נחל הצלחה משמעותית
בחזרה לארץ עוץ - סרט משנת 1985 של חברת דיסני המבוסס על שני ספרי ההמשך הראשונים "ארץ עוץ המופלאה" ועוצמה מעוץ".
הקוסם מארץ עוץ – סדרת אנימציה טלוויזיונית משנת 1990 בעלת 13 פרקים
הילדים מארץ עוץ – סדרת אנימציה טלוויזיונית משנת 1996 בעלת 9 פרקים
החבובות בארץ עוץ – סרט פרודי של החבובות משנת 2005 שמבוסס על הקוסם מארץ עוץ
תהילה – פרק מיוחד מתוך הסדרה המוזיקלית המצליחה
ארץ אוז – סרט פנטזיה והרפתקאות של חברת דיסני משנת 2013 המהווה קדימון לאירועי הסרט / ספר
מועדון החברים של מיקי מאוס: הקוסם מארץ דיז – סרט אנימציה ממוחשבת משנת 2013 שמבוסס על הספר ועל סדרת הטלוויזיה "מועדון החברים של מיקי מאוס"
בחזרה לארץ עוץ – סרט אנימציה ממוחשבת משנת 2013
מרשעת - סרט לייב אקשן משנת 2024
נוסף על כל אלה, הסיפור זכה גם לעיבוד למחזמר בעברית בשם "הקוסם!", שהוצג בישראל במספר גרסאות, החל משלהי 1994.
במקביל רץ משנת 2004, מחזמר מצליח בברודוויי ובלונדון בשם "Wicked" במשך שנים רבות. המחזמר מתמקד בקורותיה של המכשפה במערב.
העיבוד לרוסית

ב-1939 תרגם הסופר הרוסי אלכסנדר מלנטייביץ' וולקוב את "הקוסם מארץ עוץ" לרוסית בשם "הקוסם מעיר האיזמרגד" (Волшебник Изумрудного города), תוך עיבוד חופשי ושינויים רבים, בכללם הוספת פרקים והשמטת אחרים, שינוי שם הגיבורה מ"דורותי" ל"אלי", מתן קול דובר לכלב טוטו ועוד. בהמשך פרסם וולקוב סדרת המשך לעוץ בת חמישה ספרים, שונה לגמרי מסדרת הספרים שפרסם באום. ספריו של וולקוב תורגמו לשלל שפות היו מוכרים ופופולריים יותר ברוסיה ובמזרח אירופה מסדרת ספריו של באום.
ראו גם

בשנת 1995 פורסם הספר "מרשעת: קורות חייה של המכשפה הרעה מן המערב", רומן מוכמן, אשר מספר על האירועים המקדימים לקוסם מארץ עוץ מנקודת המבט של המכשפה הרעה מהמערב. הספר עובד בשנת 2003 למחזמר בשם זה. בשנת 2024 עלה לאקרנים הסרט "מרשעת" המבוסס על המערכה הראשונה של המחזמר, על הספר "מרשעת..." משנת 1995 ועל דמויות מהספר המקורי "הקוסם מארץ עוץ".
| --- | --- |
: ספר: הקוסם מארץ עוץ
אוסף של ערכים בנושא הזמינים להורדה כקובץ אחד.
הערות שוליים

↑  Gjovaag, Eric (2006). "The Wonderful Wizard of Oz Frequently Asked Questions: The Books". The Wonderful Wizard of Oz Website. נבדק ב-2007-06-09.
↑  Responses to Littlefield - The Wizard of Oz - Turn Me On, Dead Man
↑  משרד החינוך, הקוסם מארץ עוץ
ביאורים

↑  בספר באום משתמש במונח ״ציקלון״, אך סופות ציקלון אינן תופעת טבע שניתן למצוא באזור קנזס, ועל כן מדובר בשימוש במינוח שגוי. מקור באתר Old Hollywood Films
| --- | --- |
בקרת זהויות :  NLI: 987007585866305171  BnF: cb13747365q (data)  GND: 4357615-1  LCCN: n81036429  MusicBrainz work: c6c6fb26-9e4f-432f-ad76-3a0a327d2dd6  SUDOC: 100937365  VIAF: 183869923   WorldCat (עם VIAF): 183869923 
דורותי והאריה הפחדן במפגשם הראשון, תמונה מתוך הספר המקורי. איור מאת ויליאם וולאס דנסלו, 1900.
סופת ציקלון מתוך המגזין PUCK משנת 1894 שבא להראות את כוחה של המפלגה הדמוקרטית
תמונה מתוך המגזין PUCK משנת 1896 שמציגה חקלאי כמנוצל וחסר אונים. התמונה אוירה בספר בצורה דומה
"האנשים הקטנים" (המנצ'קינס) מתוך המגזין Judge משנת 1896
מגזין JUDGE משנת 1897, המציג את ויליאם מקינלי כ"קוסם הכל-יכול" ואת הדוד סם ככלב
הנשיא קליבלנד מוצג כמלך החיות, ומאחוריו קופים מעופפים מתוך המגזין PUCK משנת 1885
פרסומת לסבון משנת 1899 שמציגה איש פח
כרזה של הסרט מ-1939
גבעת שמואל

סמליל המועצה המקומית
הכניסה לגבעת שמואל מדרום-מערב
הבית השקוף
מרכז רוגובין בגבעת שמואל
מרכז "אור בגבעה" בגבעת שמואל
גִּבְעַת שְׁמוּאֵל היא עיר במחוז המרכז בישראל הגובלת עם רמת גן בדרום-מערב, פתח תקווה במזרח ובצפון, בני ברק במערב וקריית אונו בדרום.
העיר גבעת שמואל קרויה על שמו של שמואל פינלס, נדבן ועסקן ציוני דתי, שהיה הרוח החיה ונשיאו של הקונגרס הציוני בפוקשאן – הקונגרס הראשון של תנועת "חובבי ציון" באירופה.
גבעת שמואל הוכרזה כמועצה מקומית בשנת 1949, וכעיר ב-20 בדצמבר 2007. בדצמבר 2021, הוכרזה כרשות איתנה.
אוכלוסייה

לפי נתוני הלשכה המרכזית לסטטיסטיקה (הלמ"ס) נכון לסוף דצמבר 2024 (אומדן), מתגוררים בגבעת שמואל 29,491 תושבים, מתוכם 28,927 תושבי ישראל (מקום 78 בדירוג רשויות מקומיות בישראל).  שינוי בגודל האוכלוסייה ‎+3.0% בשנה‏.  אחוז הזכאים לתעודת בגרות מבין תלמידי כיתות י"ב בשנת ה'תשפ"ב (2021-‏2022) היה 90.2%. השכר החודשי הממוצע של שכיר במשך שנת 2021 היה 15,872 ש"ח (ממוצע ארצי: 11,330 ש"ח).
להלן גרף המציג את התפתחות האוכלוסייה בעיר:
היסטוריה

אדמותיה של גבעת שמואל השתייכו בעבר לכפר הערבי אבן אבראק, אשר מקור שמו ביישוב העתיק בני ברק, שהיווה מרכז תורני חשוב בתקופת התנאים (בשנת 1929 הסבו הערבים את שם הכפר "אבן אבראק" לאל ח'ירייה).
בראשית שנות ה-40 התגבש, בקרב ציונים מיהדות רומניה, רעיון להקים יישוב עירוני על שם שמואל פינלס, מנהיג ציוני ברומניה. עם עלייתן של קבוצות עולים מרומניה במאי 1944 נפגשו נציגיהן, ובראשם מהנדס הבניין הרמן אברהם, סולי מזרחי וקרול אייזנהנדלר (לימים ברזילי), עם המוסדות המיישבים, וניתנה להם האפשרות לבחור ולהקים את היישוב בסביבות כפר סבא, חולון או בני ברק. הנציגים בחרו בשטחי הגבעות על אדמות אבן אבראק, שממזרח לבני ברק.
בנובמבר 1944 החלו פעילים מרומניה בסיוע המשרד לשיכון עולים בהקמת היישוב שנקרא בפי מייסדיו גבעת שמואל. באפריל 1945 נכנסו לבתיהם ראשוני המתיישבים, עולים מרומניה, מהונגריה ומבולגריה, וניהלו את חייהם באגודה שנוהלה על ידי ועד. בראשית 1948 גויסו רבים מתושבי המקום ליחידות קרביות של חטיבת אלכסנדרוני, חטיבת קרייתי ויחידות אחרות והשתתפו בקרבות מלחמת העצמאות.
בנובמבר 1949, עם גידולה של גבעת שמואל והקמתה של שכונת "קריית ישראל", הפכה אגודת גבעת שמואל למועצה מקומית שכללה את השכונות "גבעת יהודה" הוותיקה ומעברת "פרדס רוזנבלום" הצעירה. בראש המועצה המקומית הועמד יו"ר הוועד, המהנדס יונה שפינדל, חבר מפא"י, והיה בה רוב לחברי ההסתדרות: 4 נציגים למפא"י ו-2 נציגים למפ"ם.
בשנות ה-50 וה-60 קלטה גבעת שמואל עולים רבים ממזרח אירופה ומארצות האסלאם, יותר מאוחר נקלטו עולים גם מברית המועצות. את היישוב הקיפו פרדסים, שברבות השנים פינו את מקומם לשכונות חדשות.
בשנת 1966 הסתיימה בנייתו של שיכון על שם גיורא יוספטל בצפון היישוב. בשנת 1968 הוחל בבנייתה של שכונת רמת אילן בחלקו הדרומי של היישוב, ממזרח לאוניברסיטת בר-אילן. השכונה הוקמה בשלושה בשלבים וראשוני הדיירים נכנסו לדירותיהם בקיץ 1970 (אוניברסיטת בר-אילן נמצאת בשטח השיפוט של רמת גן, אך כבר שנים רבות פועלת גבעת שמואל להכללת האוניברסיטה בשטח השיפוט שלה).
בשנת 1979 החלה בנייתה של שכונת הברושים על מגרש פרדס רובין והוקם בית תדיראן המפואר בצמוד לכביש גהה. בניין זה הוא הראשון בשרשרת בנייני משרדים שהוקמו לאורך כביש גהה. במקביל נמשכה הבנייה הפרטית, צמודת הקרקע, באזור המזרחי של גבעת שמואל עד רחוב הזיתים. לקראת סוף שנות ה-90 החלה הקמת שתי שכונות חדשות: רמת הדקלים בצפון העיר ורמת הדר במזרח העיר.
היסטוריה > במאה ה-21

משנת 1998 גדלה גבעת שמואל באופן ניכר והכפילה את מספר תושביה. בשנות האלפיים, התפתחה בה קהילה דתית לאומית גדולה, וכן עולים אנגלו-סקסים וצרפתים, שחלקם גם הוא דתי-לאומי. באוקטובר 2008 נחנך המתנ"ס החדש ע"ש אריאל שרון, שתוכנן על ידי האדריכל סלו הרשמן. משנת 2011 מקדמת העירייה תוכנית להקמת אזורי תעסוקה בעיר. ב-2011 נפתח בצפון-מזרח גבעת שמואל, קאנטרי קלאב המופעל על ידי רשת הולמס פלייס.
בשנת 2011, בתום מאבק של שמונה שנים הוסרו קווי המתח הגבוה, שעברו סמוך לבתי התושבים בעיר, ופלטו קרינה מסוכנת. הדבר התאפשר בזכות הסכמות שהושגו בין חברת החשמל לעיריות גבעת שמואל ופתח תקווה, על מימון הטמנת הקווים בקרקע, בעלות של כחמישה עשר מיליון שקלים.
על פי נתוני הצבא, שיעור הגברים המתגייסים לצה"ל בגבעת שמואל הוא בין הגבוהים ביותר מבין ערי ישראל. למשל בשנים 2015 ו-2018 העיר דורגה שנייה בארץ בשיעור הגיוס. שיעור גיוס הנשים, לעומת זאת, נמוך, ובמדד זה העיר נמצאת לקראת סוף הדירוג.
בשנים 2011–2020 זכתה העירייה בחמישה כוכבי יופי של המועצה לישראל יפה. בשנת 2012 נבחרה העיר למקום הראשון בדירוג הרשויות המקומיות המשגשגת ביותר מבין הערים הקטנות של דן אנד ברדסטריט. גבעת שמואל דורגה (בקטגוריית ערים קטנות) כאחת מהערים הממחזרות בישראל עם איסוף של כ-330 גרם אריזות נטו לשבוע למשק בית וזאת על פי נתוני תאגיד תמיר.
בשנת 2012 פרסם מכון ירושלים לחקר ישראל מחקר שהצביע על כך שגבעת שמואל נמצאת במקום השני בשיעור האקדמאים בישראל. באוגוסט 2015 פונתה החווה של זלמן אלפרון, אחיו של יעקב אלפרון (ראש משפחת אלפרון שישבה בעיר שנים רבות עד עזיבתה לתל אביב ורמת גן) – על שטח החווה נבנה מתחם סונג טאוורס.
ב-2017 החלה בנייתם של שכונת המשולש הדרומי שבדרום-מזרח העיר, הרחבה של רמת הדקלים ממערב אליה, בנייה מוקדמת של הרצועה השלישית שתקום מזרחית לרמת הדר ותכנון מוקדם של אצבע הסיליקון שבצפון העיר בין מחלף גהה לקריית מטלון.
ב-2020 החלו אכלוס סביוני גבעת שמואל ובנייתם של מרבית מגדלי רמת החדשה.
בדצמבר 2021, הכריזה שרת הפנים איילת שקד על גבעת שמואל כרשות איתנה, לאחר שנמצאה ללא גירעון שוטף וללא מענק איזון, התנהלותה תקינה ונמצאה כמסוגלת לנהל את כל עניינה באופן עצמאי. בכך הצטרפה ל-28 רשויות איתנות במדינה ול-7 רשויות נוספות שהוכרזו יום אחר כך.
ב-2022 וב-2023 נפתחו בעיר בהתאמה בית הספר כנפי רוח החדש ופארק שמואל פינלס.
חינוך ותרבות

בגבעת שמואל פועלים שני בתי ספר יסודיים ממלכתיים:
בית ספר בן-גוריון, אשר נמצא ברמת אילן והוקם בשנות ה-70 של המאה ה-20
בית ספר יגאל אלון, שנמצא בגבעת יהודה ובסמוך לעירייה והוקם בשנות ה-40 של המאה ה-20
בגבעת שמואל פועלים ארבעה בתי ספר יסודיים ממלכתיים דתיים:
בית ספר מורשת זבולון אשר נמצא במערב רמת הדר. הוקם בשנות ה-90 של המאה ה-20
בית ספר מורשת מנחם הנמצא במערב רמת הדקלים. הוקם בעשור הראשון של המאה ה-21
בית ספר מורשת נריה הנמצא במזרח רמת הדקלים. הוקם בעשור השני של המאה ה-21
בית הספר כנפי רוח, שנמצא בדרום המשולש הדרומי (רמת הדר החדשה) ונפתח ב-2022
כמו כן, בעיר פועלים 3 בתי ספר על-יסודיים, 2 ממלכתיים דתיים ו-1 ממלכתי:
התיכון השש-שנתי גבעת שמואל, הנמצא בדרום המשולש הדרומי. נפתח ב-2017
ישיבת בני עקיבא גבעת שמואל, הנמצאת בדרום המשולש הדרומי. נפתחה ב-1973
אולפנת אמי"ת גבעת שמואל, הנמצאת בדרום רמת הדר. נפתחה בעשור השני של המאה ה-21
החברה למתנ"סים מפעילה שני מועדוני נוער מקומיים לתושבים החילוניים ביישוב – קריית אלון ואילנוער, המונים יחד כמה מאות חניכים ומהווים תנועות נוער חילונית מקומיות. כמו כן פועלות בעיר גם שתי תנועות נוער ארציות דתיות – עזרא ובני עקיבא (עם 2 סניפים). בשנת 2010 הוקמה בעיר מועצת נוער עירונית הכוללת נציגים מתנועות הנוער ובתי הספר בעיר. החל משנתון 2011–2012 פועלים בעיר מתנדבי שנת שירות של החברה למתנ"סים.
בינואר 2017 נחנך במרכז התרבות על שם אריאל שרון (מתנ"ס מרחב גבעת שמואל), אולם תרבות להצגות ולמופעים שונים.
במאי 2019 נחנך תיכון גבעת שמואל על שטח של כ-20 דונם, הכולל ארבע קומות ובהן כיתות לימוד, אודיטוריום בית-ספרי, ספרייה, מרחבי למידה שכבתיים, חדרי ספח ומנהלה, מעבדות ו-2 כיתות חינוך מיוחד.
ב-2019 נחנכו מרכזי תרבות חדשים בעיר, בהם שלוחת המתנ"ס "הבית השקוף" ברמת הדר ושלוחת המתנ"ס "הבית הירוק" ברמת הדקלים. ב-2023 החלה בנייתו של אולם בשטח של כ-2,600 מ״ר שישמש את דרום העיר ואת תלמידי בית ספר כנפי רוח.
בינואר 2020 נחנך מתחם הכולל אולם תרבות ואודיטוריום בצמוד לאולפנת גבעת שמואל. בפברואר 2020 הוקם שבט עירוני של תנועת הנוער "כנפיים של קרמבו".
החל משנת 2009 פועל בעיר בית מדרש קהילתי. בבית המדרש מתקיימות עשרות תפילות בכל יום, ורבים מתושבי העיר באים ללמוד בו ולהשתתף בשיעורים שמתקיימים בו. בראש בית המדרש עומד הרב דוד טורנר.
אדריכלות ייחודית

בגבעת שמואל ממוקמים מספר מבנים בעלי ערכים אדריכליים ייחודיים בישראל:
שכונת רמת אילן – שכונה זו תוכננה בראשית שנות ה־60 של המאה ה־20 על ידי האדריכלים דן ואילנה אלרוד, ייחודה של השכונה הוא הפרדת מערך תנועת הולכי הרגל מתנועת כלי הרכב, והבנייה לגובה. במרכז השכונה בית כנסת אותו תכנן תושב העיר האדריכל צבי לישר.
בניין קונדוטאוור – מגדל מגורים ייחודי זה בצורתו ובעיצובו הוקם בשנת 2001, ותוכנן על ידי האדריכלית ענת בלומנטל.
בית תדיראן, בתכנונו של האדריכל אריה פרייברגר – בניין משרדים המחופה בזכוכית כהה, המקנה למקום המוקף בצמחייה עבותה מראה ייחודי שהיווה תקדים באדריכלות הישראלית.
המרכז לתרבות ואמנות ע"ש אריאל שרון, בתכנונו של האדריכל סלו הרשמן – בדומה לשאר עבודותיו, גם כאן קיימת חצר שסביבה מתנהל הבניין.
שכונות

רמת אילן – השכונה הדרומית ביותר בעיר. גובלת עם כביש 471 בדרום, אוניברסיטת בר-אילן במערב ובצפון, במזרח במשולש הדרומי. בשכונה בנייני מגורים בני 7 עד 13 קומות, ובתים דו-קומתיים. בנוסף כוללת השכונה מרכז מסחרי גדול, שלוש גינות, בית כנסת ובית ספר יסודי.
רמת אילן החדשה – הרחבה של השכונה הוותיקה רמת אילן. השכונה כוללת מלון דירות, שלושה מגדלי מגורים ופארק קטן בשם "גן ויסמונסקי". בעתיד מתכונן לקום בשכונה מתנ"ס שכונתי.
שכונת השחר – השכונה הקטנה ביותר מבין שכונות העיר. גובלת עם כביש 4 במערב, אוניברסיטת בר-אילן בדרום ובמזרח, ומחלף גבעת שמואל בצפון. בשכונה בתים פרטים, גינה ציבורית ומספר חנויות.
גבעת יהודה (השכונה הוותיקה) – נמצאת במרכז העיר גבעת שמואל. גובלת עם אוניברסיטת בר-אילן ושכונת השחר בדרום, רמת הדר במזרח, שכונת גיורא בצפון. גבעת יהודה כוללת בתוכה רוב של בתים פרטים, מתנ"ס הכולל אולם תרבות וספרייה עירונית, בית העירייה, שני בנייני משרדים ומרכז מסחרי, בית ספר ממלכתי, בית יד לבנים, השכונה עוברת בחלקה המערבי תהליך של פינוי בינוי והתחדשות עירונית.
רמת הדר – הוקמה בשנת 1993, גובלת עם כביש 471 ועם המשולש הדרומי בדרום, גבעת יהודה במערב, פרדס רוזנבלום בצפון ומתכוננת גם ברצועה השלישית במזרח. רמת הדר כוללת מספר בנייני רבי קומות, רחבת קניות (קניון הגבעה ומרכז רוגובין), פארק "רמון", יותר מ-200 קוטג'ים, ארבעה בתי כנסת, אולפנה, שלושה בתי מקווה, אודיטוריום עירוני ובית ספר ממלכתי דתי.
רמת הדר החדשה (המשולש הדרומי) – שכונה בדרום העיר הגובלת במערב ברמת אילן, בצפון ברמת הדר ובדרום בכביש 471. כוללת 18 בנייני מגורים, בית כנסת, פארק באורך 2 ק"מ לצד מתחם גני ילדים, קריית חינוך המכילה ישיבה תיכונית (ישיבת בני עקיבא גבעת שמואל), תיכון שש-שנתי, בית ספר יסודי ממלכתי דתי (״כנפי רוח״) ואולם ספורט רב-תכליתי.
פרדס רוזנבלום – אזור המחבר בין רמת הדר לשכונת גיורא ובו שלושה מגדלי מגורים וקניון, מחסני עירייה, 2 בתי כנסת, סניף של תנועת בני עקיבא וסניף של תנועת עזרא.
שכונת גיורא – גובלת עם גבעת יהודה בדרום, רמת הדר ופרדס רוזנבלום במזרח, כביש 4 (כביש גהה) במערב ורמת הדקלים בצפון. שכונת גיורא כוללת בתוכה בניינים ובתים ישנים, מרכז מסחרי, מגרש כדורסל, גינות ציבוריות, מעון וקניון בהקמה (שנכון ל-2023 הוא פיל לבן). בעתיד השכונה כולה צפויה לעבור פינוי בינוי מקיף.
רמת הדקלים (בית וקאנטרי) – שכונה בחלקה הצפוני של העיר. הוקמה בשנת 1999, גובלת עם שכונת גיורא בדרום, כביש 4 (כביש גהה) ובפתח תקווה במזרח. בשכונה רבי-קומות וקוטג'ים, קאנטרי קלאב, בתי-כנסת, שלושה מעונות, בית ספר יסודי, סניף של הולמס פלייס ובית ספר יסודי הסמוך אליו, גינת אירועים, 2 מרכז מסחרים, שלוחת מתנ"ס, סניף של תנועת בני עקיבא ופארק גדול בשם פארק "שמואל פינלס".
שתי שכונות נוספות מתכוננות לקום בעיר. הראשונה היא "הרצועה השלישית" (שתוקם בין רמת הדר לכביש 4622) ותכיל קריית חינוך, בנייני משרדים ומספר פארקים. השכונה השנייה היא "אצבע הסילקון", שבה צפויים לקום מספר בנייני משרדים ופארק שבמרכזו אגם עירוני.